Die 24-jarige verdagte is in hegtenis geneem vir diefstal vanuit 'n motorvoertuig en het op Dinsdag, 28 April in die hof verskyn.
Luitenant-kolonel Seppie September het al die lede betrokke gelukgewens en ook die buurtwaglede bedank vir die rol wat elkeen gespeel het om die oortreder vas te trek.
Hy het ook die lid in die gemeenskapsdienssentrum (GDS), sers Chris Nortjé bedank wat deurentyd in kontak was met al die rolspelers. "Dit bewys weereens dat ons saam 'n verskil kan maak", het September gesê.